Title: ประกาศกรมสอบสวนคดีพิเศษ เรื่อง มติคณะกรรมการคดีพิเศษ ในการประชุมครั้งที่ 4/2550 เมื่อวันที่ 3 ตุลาคม 2550

ประกาศกรมสอบสวนคดีพิเศษ

ประกาศกรมสอบสวนคดีพิเศษ
เรื่อง มติคณะกรรมการคดีพิเศษ
ในการประชุมครั้งที่ ๔/๒๕๕๐
เมื่อวันที่ ๓ ตุลาคม ๒๕๕๐[๑]

ตามมาตรา
๑๐ วรรคสอง ของพระราชบัญญัติการสอบสวนคดีพิเศษ พ.ศ. ๒๕๔๗ ได้กำหนดไว้ว่าให้ประกาศมติ
กคพ. เกี่ยวกับคดีความผิดทางอาญาอื่นตามมาตรา ๒๑ วรรคหนึ่ง (๒) ในราชกิจจานุเบกษา

เนื่องด้วยในการประชุมคณะกรรมการคดีพิเศษครั้งที่
๔/๒๕๕๐ เมื่อวันที่ ๓ ตุลาคม ๒๕๕๐ กคพ. ได้มีมติด้วยคะแนนเสียงไม่น้อยกว่าสองในสามของกรรมการทั้งหมดเท่าที่มีอยู่
เห็นชอบให้กรณีตามท้ายนี้จำนวน ๖ เรื่อง เป็นคดีพิเศษที่ต้องดำเนินการสืบสวนและสอบสวนตามพระราชบัญญัติการสอบสวนคดีพิเศษ
พ.ศ. ๒๕๔๗ มาตรา ๒๑ วรรคหนึ่ง (๒) ซึ่งจะต้องดำเนินการนำมตินี้ประกาศในราชกิจจานุเบกษา
 ทั้งนี้ เพื่อให้เป็นไปตามนัยมาตราดังกล่าวข้างต้นต่อไป
๑.
 กรณีบริษัท โอ.จี.เอ็ม กรุ๊ป จำกัด กับพวก
กระทำความผิดตามพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑
๒.
 กรณีมีกลุ่มบุคคลบุกรุกที่ดินป่าสงวนแห่งชาติ
และการออกเอกสารสิทธิ์ที่ดินโดยมิชอบในเขตพื้นที่ตำบลหนองทะเล อำเภอเมือง จังหวัดกระบี่
และในเขตพื้นที่ตำบลกระบี่น้อย อำเภอเมืองจังหวัดกระบี่ ซึ่งอยู่ในเขตป่าสงวนแห่งชาติเขาพนมเบญจา
๓.
 กรณีมีกลุ่มบุคคลบุกรุกที่ดินป่าสงวนแห่งชาติป่าสบกกขวา
บ้านห้วยข่อยหร่อย หมู่ที่ ๑๒ ตำบลบ้านแซว ในเขตพื้นที่อำเภอเชียงแสน จังหวัดเชียงราย
๔.
 กรณีการเสียชีวิตของ นายรอน  เรซิน (Mr.Ron  Raizin)
นักท่องเที่ยวชาวอิสราเอล ตามที่ได้รับการร้องขอจากสถานเอกอัครราชทูตอิสราเอล
๕.
 กรณีกลุ่มผู้มีอิทธิพล สมคบช่วยเหลือบุคคลต่างด้าวเข้ามาค้ายาเสพติดในประเทศไทยโดยการจัดทำบัตรประจำตัวประชาชนสวมแทนคนตาย
เพื่อใช้ในการกระทำความผิดในเขตพื้นที่กิ่งอำเภอหนองนาคำ จังหวัดขอนแก่น
๖.
 กรณีบริษัท สัมพันธ์ประกันภัย จำกัด กระทำความผิดตามพระราชบัญญัติประกันวินาศภัย
พ.ศ. ๒๕๓๕ ประมวลกฎหมายอาญา และกฎหมายอื่นที่เกี่ยวข้อง

ประกาศ ณ วันที่ ๑๗
ตุลาคม พ.ศ. ๒๕๕๐
สุนัย  มโนมัยอุดม
อธิบดีกรมสอบสวนคดีพิเศษ

พรรณิศา/ผู้จัดทำ
๘ พฤศจิกายน ๒๕๕๓

[๑] ราชกิจจานุเบกษา เล่ม ๑๒๔/ตอนพิเศษ ๑๖๕ ง/หน้า ๗/๓๐ ตุลาคม ๒๕๕๐